มันนี่ทูเดย์ สินเชื่อการค้ากับหมีขาวพุ่ง
นายชาญศักดิ์ เฟื่องฟู กรรมการรองผู้จัดการใหญ่ ธนาคารกรุงเทพ กล่าวว่า
13 เม.ย. 2556

สินเชื่อการค้ากับหมีขาวพุ่งนายชาญศักดิ์ เฟื่องฟู กรรมการรองผู้จัดการใหญ่ ธนาคารกรุงเทพ กล่าวว่า ธนาคารคาดว่าปริมาณธุรกรรมทางการค้าระหว่างไทยและรัสเซียในปีนี้จะเพิ่มขึ้น จากการที่รัฐบาลสองประเทศได้ตั้งเป้าหมายเพิ่มมูลค่าทางการค้าระหว่างกันเพิ่มขึ้นจาก 5,000 ล้านเหรียญสหรัฐ หรือราว 1.5 แสนล้านบาท เป็น 1 หมื่นล้านเหรียญสหรัฐหรือราว 3 แสนล้านบาท ภายในปี 2559 ด้วยการสนับสนุนให้ภาคเอกชนดำเนินธุรกิจได้สะดวกขึ้น
“ขณะนี้รัสเซียอยากเอาสินค้ามาขายในไทยมาก โดยเฉพาะเครื่องบินโดยสาร อุปกรณ์การเกษตร รถบรรทุก เครื่องมือแพทย์ ซึ่งเขามีเทคโนโลยีเท่าเทียมกับสหรัฐ และยุโรป แต่ราคาถูกกว่า ซึ่งปัจจุบันเพื่อนบ้านไทยใช้ของเขาหมดแล้ว ขณะที่รัสเซียเองก็ต้องการนำเข้าสินค้าเกษตรและอาหารจากไทยเพิ่มขึ้น” นายชาญศักดิ์ กล่าว